**ΑΝΑΝΕΩΣΕΙΣ ΑΔΕΙΩΝ ΠΟΥ ΛΗΓΟΥΝ 31-12-2023**

ΘΕΜΑ:ΑΝΑΝΕΩΣΕΙΣ ΑΔΕΙΩΝ ΠΟΥ ΛΗΓΟΥΝ 31-12-2023

**Οι ανανεώσεις αδειών των ασφαλιστικών διαμεσολαβητών που λήγουν στις 31-12-2023, θα γίνουν από 2-1-2024 ως 31-03-2024.**

Βάσει του άρθρου 23 του **Ν. 4583/18-12-2018**, οι ασφαλιστικοί και αντασφαλιστικοί διαμεσολαβητές και οι ασφαλιστικοί διαμεσολαβητές που ασκούν ως δευτερεύουσα δραστηριότητα την ασφαλιστική διαμεσολάβηση για τη διατήρηση της εγγραφής τους στο ειδικό μητρώο του άρθρου 19 παράγραφος 1 του παρόντος, υποβάλλουν στο αρμόδιο επιμελητήριο μέσα στο πρώτο τρίμηνο κάθε τρίτου έτους με αφετηρία την 1η Ιανουαρίου του έτους που έπεται εκείνου της εγγραφής τους, τα ακόλουθα δικαιολογητικά:

**Δικαιολογητικά για τις ανανεώσεις αδειών ατομικών επιχειρήσεων:**

 1. Φωτοτυπία Αστυνομικής ταυτότητας

2.Πιστοποιητικό που βεβαιώνει ότι δεν έχει κατατεθεί σε βάρος του αίτηση για πτώχευση και αναγκαστική διαχείριση και ότι δεν έχει πτωχεύσει ούτε έχει τεθεί σε αναγκαστική διαχείριση ή αν έχει πτωχεύσει, ότι έχει αποκατασταθεί.3.Πιστοποιητικό δικαστικής συμπαράστασης4.Πιστοποιητικό μη θέσεως σε αναγκαστική διαχείριση (Υ.Δ. )

5. **Προσωποποιημένη πληροφόρηση ΑΑΔΕ** ή Βεβαίωση της ΔΟΥ ότι δεν έχει γίνει διακοπή της δραστηριότητας του ασφαλιστικού διαμεσολαβητή (ΚΑΔ 66221001)

6. Συμβόλαιο αστικής ευθύνης σε ισχύ καθώς και τα προηγούμενα, αν οφείλονται

7. **Αίτηση ανανέωσης** - Υπεύθυνη δήλωση που είναι στα επισυναπτόμενα (όταν δεν είναι παρών ο ίδιος, η υπεύθυνη δήλωση προσκομίζεται με γνήσιο υπογραφής).Η υπεύθυνη δήλωση μπορεί να γίνει και μέσω gov.gr

8. Εξουσιοδότηση για ανανέωση αδείας, όταν δεν είναι παρών ο ίδιος

9.Σεμινάριο Επαναπιστοποίησης γνώσεων σύμφωνα με την ΠΕΕ 45/21-11-2014, **15 Ώρες** για το έτος 2023, καθώς και για τα προηγούμενα έτη εάν οφείλονται.

10. Συνδρομή 12 ευρώ και τυχόν οφειλόμενες συνδρομές και 5 ευρώ για κάθε βεβαίωση

11. Να είναι εξοφλημένα τα ετήσια τέλη του Γενικού Εμπορικού Μητρώου ( ΓΕΜΗ)

30 ευρώ κατ’ έτος.

12. Το Ποινικό μητρώο θα αναζητηθεί αυτεπάγγελτα από το Επιμελητήριο μετά την κατάθεση των παραπάνω δικαιολογητικών